Nii. Kas olete valmis?
Korda minu järel. Mina, Janie Gibbs… - Mina, Janie Gibbs…
…vannun, et ei lähe mitte kunagi, iial, tantsutundi.
…ei lähe mitte kunagi, iial, tantsutundi.
Mina, Harriet… - Las ma ise, mina kirjutasin selle.
Mina, Harriet M. Welsch, vannun, et ei lähe mitte kunagi, eal, tantsutundi.
Võite nüüd teineteisel kätt suruda.
Jah!
Ma kuulutan antud vande pühaks.
Keegi ei lähe tantsutundi.
Mitte kunagi, ei iial!
Sina oled kull!
Mõtlesin vande aastate eest välja,
et me Janiega ei muutuks kunagi „peenteks preilideks“,
keda emad meist teha tahtsid.
Pärast seda on meie emad proovinud kõiki trikke, et me murduksime.
Loeng. - Sinust on saamas noor naine.
Ja selle imeilusa õitsele puhkemise juurde kuulub tantsuoskus.
Süümepiinade tekitamine. - Ära minu pärast muretse.
Võin vabalt olla ainus ema,
kelle tütar tantsupõrandal täielik käpard on.
Altkäemaks. - Kes kutsikat tahab?
KUTSUMAAILM
Topeltrünnak.
Nii on see alati olnud.
Noored daamid käivad tantsutunnis.
Ei iial!
See vanne ühendas meid aastaid.
Kaitses kõditavate retuuside ja piinavate kontsakingade eest,
kuid oleks meie sõpruse sel aastal äärepealt hävitanud.
Ma tahan lihtsalt olla Sa tahad lihtsalt olla
Me tahame lihtsalt olla
Saan selleks, kes olla tahan
Iseseisvaks
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
„Vannun, et ei tantsi“
LOUISE FITZHUGH' AINETEL
Kõik algas, kui ma lõin hambad oma 2022. järjestikusesse
tomati-majoneesivõikusse.
Oi, mu kallim!
Kui lõbus see on!
Harriet, loodan, et me liiga palju lärmi ei teinud.
Naudime siin isaga parasjagu pisukest valssi.
No küll on vahva!
Äkki liitud? - Seda on väga lihtne õppida. Pead vaid…
Ma tean, millega see lõpeb. Ja miljonendat korda:
ma vandusin, et ei lähe kunagi tantsutundi.
See pole ju vaid tantsutund.
Seal õpetatakse ka kombeid ja korrigeeritakse rühti.
See, kuidas sa liigud, teeb mulle muret, Harriet.
Kiirelt. Nii ma liigungi. Kiirelt.
Ja vaata, kuidas sa riides oled. - Mis siis?
Inimesed arvavad, et ma kasvatan kaltsukubu.
Kullake, see on tõesti väga lõbus.
Igatahes ei vääri see taolist hädaldamist.
Sel aastal sa ei pääse.
Enda arust on nad hirmus armsad.
Tantsutund?
Palun meenuta mulle, miks see nii halb on.
Sest ma vihkan neid väikseid kleite, retuuse ja kingi.
Tunnen end nendes ebaväärikana.
Ja laupäev on parim aeg luuramiseks.
Ükski spioon ei läheks ju iial tantsutundi.
Läheks küll.
Harriet, miks sa spioon oled?
Et saada kirjanikuks.
No selleks, et olla kirjanik, pead sa kõike nägema ja teadma.
Ka seda, kuidas tantsida.
Lakun parem põrandat.
Tunnen end nii elegantsena.
Vaata, sa kulutad nii palju aega ja energiat emaga vaidlemisele.
Kas sul ei oleks kergem lihtsalt minna?
Ja kui trenn sulle tõesti ei sobi, ehk ei peagi sa enam tagasi minema.
Oota. Sa tahad siis tantsutrenni minna?
Ainult ühte tundi.
Kuula mind ära.
Läheme tantsutundi, sa mõtled välja geniaalse plaani, kuidas see ära rikkuda.
Sa oled ju hull teadlane.
Ei, ma olen tavaline teadlane.
Nojah. Igatahes visatakse meid välja.
Ja see on selline katastroof,
et meie emad löövad tantsutundidele lõplikult käega.
Niisiis tahad sa lisada ebapüsiva elemendi, näiteks äädika,
püsivale lahusele, näiteks soodalahusele.
Täpselt nii.
Jääb ära.
Mida? Miks?
Me vandusime, et ei lähe mitte kunagi, iial, tantsutundi.
Ainult üks tund.
Kui vannet murrad, pead maksma.
Kuule, kui vandeid murda ei tohi,
milleks siis vastuvanded välja mõeldi?
Üks, kaks, kolm. Üks, kaks, kolm.
Meie vanemad on mestis. Mu omad proovisid just sama.
Üks, kaks, kolm.
Harriet, kui tore, et sa siin oled. Me hr Gibbsiga tantsime parasjagu valssi.
Kas liitute, tüdrukud?
Tule, Janie, sul on viimane aeg graatsiliselt liikuma õppida.
Üks, kaks, kolm. Üks, kaks, kolm.
Üks, kaks, kolm.
Olgu, aitab! Ma lähen tantsutundi.
See ajab sügelema. Miks? See on vist sipelgatest tehtud.
Tunnen end nagu puudel.
See on mu elu halvim päev.
Varsti on see läbi. Kas oled vastuvandeks valmis?
Tantsutundi iial kunagi mitte lähe ei et vannun Welsch M. Harriet mina.
Tantsutundi iial kunagi mitte lähe ei et vannun Gibbs Janie mina.
Mu esimene vastuvanne. Pea käib ringi.
Need on ju nagu kabjad. Kes nendega käia suudab?
Ei no muidugi.
Kes teil mind vaadata lubas?
Vaikust, lapsed!
Mina olen hr Dubois, teie tantsuõpetaja.
Mis su nimi on?
Harriet M. Welsch.
Mulle meeldivad väljakutsed.
Lõdvesta õlgu.
Su käed on liiga madalal.
Jalad õlgade laiuselt.
Võrratu, prl Hawthorne.
Vaat selline näeb välja hea rüht. Ja see on vägagi kõnekas.
Võin inimese rühti vaadates tema kohta mõndagi öelda.
Tema enesekindluse, elegantsuse, lahkuse ja iseloomu kohta…
Lihtsam oleks öelda, mida hea rüht inimese kohta ei näita.
Prl Welsch, selg sirgu, sa pole Notre Dame'i küürakas kellalööja.
Ma ei saa midagi teha. Pinky on liiga lühike, pean küürutama.
Väga hea, prl Gibbs.
Mida Janie tegi? Miks ta naeratas?
Siis mõistsingi, et see peab olema osa tema plaanist.
No muidugi! Saa õpetaja lemmikuks,
pälvi tema usaldus ja hävita vaenlane seestpoolt.
See oli aja küsimus.
Üks, kaks, kolm. Üks, kaks, kolm. Üks, kaks, kolm.
Paraku töötas Janie plaan kole aeglaselt.
Janie!
Harriet!
Mis on? - Sa tallud mu varvastel.
Prl Welsch.
Mu selg on sirge.
Sa tantsid liiga kiiresti. Lase hr Whiteheadil end juhtida.
See on nende kinnaste süü.
Mu käed sügelevad ja see paneb ka jalad sügelema.
Lõpeta!
Kindaid ei tohi ära võtta.
Aga need panevad naha sügelema.
Need ei peagi mugavad olema, prl Welsch.
Need kaitsevad sind partneri räpaste, higiste, pisikutega kaetud käte eest.
Lillasokk, ma võtan üle.
Ma ei suuda seda minutitki taluda.
Milline on plaan?
Ma ei oska seda selgitada.
Siis on plaan liialt keeruline. - Mulle, nagu, meeldib tantsida.
Ei meeldi.
Meeldib küll.
Oled seda alati vihanud. - Sest polnud proovinud.
Prl Welsch, mine kohe oma partneri juurde tagasi!
Tule, Pinky. - Aga mina peaksin ju juhtima.
No juhi siis. Sinnapoole.
Janie! Sul on vande koha pealt õigus, selle murdmine on…
Tagasi! Tagasi!
…suur viga. Ma tahan selle ennistada. Võib-olla saame leiutada vastu…
Vaadake, kuhu te lähete!
Sa ei lubanud ju ennast vaadata.
Vastuvande vastuvanne. Pöörame vastuvande tagasi.
Ei. Väga hea, et me vande murdsime.
Ma ei oleks muidu tantsutundi tulnud.
Aga… Tule siia!
Prl Welsch!
Sa juhid, mitte ei järgne nagu noortele daamidele kohane.
Mida? Ainult poisid võivad juhtida? Miks?
See on alati niimoodi olnud. Sest poisid on suuremad ja tugevamad.
Aga Harriet on minust kaks korda suurem.
Küll sa kasvad.
Te pole mu isa näinud.
Ebaõiglane! Tüdrukud suudavad ka juhtida.
Eks ole, Janie?
Olgu, Janiele ma siis hetkel loota ei saanud.
Aga kui ta näeb, mis mul plaanis on… No küll ta mind siis toetab.
Tulge, rahvas, laske end vabaks. Reegleid ei ole.
Tüdrukud võivad ka juhtida. Partnerit polegi vaja.
Ja ville ei vaja te ka!
Jama jätta! Otsekohe!
See ei ole jama, hr Dubois. See on revolutsioon!
Heitke endalt traditsioonide ahelad. Väljendage ennast.
Beth Ellen, sa tead, et tahad seda.
Pinky?
Sinna kätt ei panda, hr Whitehead. Pese see otsekohe puhtaks.
Janie?
Sport, ma vajan abi.
Kuule, mul on trenn pooleli.
Aga ma vajan vannete valvurit.
Üks hetk.
Treener, ma pean vetsu minema.
Tule, vanneteraamat on mu kapis.
Seda pole. Ütlesid, et see on siin.
Salalaegas. Äge.
No nii, Sport, kuula.
Mõtlesin välja vastuvande, see oli suur viga.
Ja nüüd pean leidma… - Sport, tule tagasi!
Ma pean trenni minema.
Kuule, kas leidsid midagi kasulikku?
Ei.
Olgu, aga kes vastuvande tunnistaja oli?
Vastuvanne ei vaja tunnistajaid. Või vajab?
Vajab küll. B-osa neljanda punkti 27. lehekülg.
Sport, kaitsesse!
Janie.
Sport, mida sina siin teed?
Me peame rääkima.
„Ka vastuvande andmisel peab olema tunnistaja.
Muidu vanne ei kehti, seega…“
Meie vastuvanne on kehtetu.
Jah. Ei mingit tantsutundi. Mitte kunagi, ei iial.
Aga tunnid juba algasid. - Te peate leidma väljapääsu.
Läheme sinna, mängime hulle, et meid igaveseks välja visataks.
Nii ei satu meie vanne enam kunagi ohtu.
Või siis anname siinsamas uuesti vastuvande, Sport on tunnistaja.
Ei, sellega kaitseksime me reeglit, mis ütleb, et tüdrukud juhtida ei tohi.
Kas sa tahad seda tõesti?
Olgu siis. Vanne on vanne.
Prl Welsch, nii tore, et oled oma suhtumist muutnud.
Mis plaan meil on?
Palu Pinkyl end tantsima võtta.
Pinky, võta mind tantsima!
Olgu. Oota. Kas see on lõks? - Pinky!
Kas sa tuleksid minuga tantsima?
Rõõmuga.
Ta andus naudingule, mida tantsimine pakub. Seda teevad nad alati.
Mis nüüd?
Pange kindad kätte!
Pisikud!
Kare nahk!
Oh õudust!
Ma teadsin, et see on lõks.
Teie kaks. Välja!
Kas sa ta nägu nägid?
Kuule, kas sa piimakokteili soovid? Luurama lähen alles kell neli.
Kas tantsimine on tõesti nii õudne?
Või on asi selles, et sina ei oska, aga mina oskan?
See on miljonil põhjusel õudne.
Eriti kuna plikad poistele järgnema peavad.
Kuidas sa sellega leppida saad? - Ma olen sellega harjunud.
Sina juhid alati ja mina järgnen. Ja ma olen sellest väsinud.
Ma ei juhi alati.
Juhid küll.
Nii ütleb tüdruk, kes tormab minema ja jätab parima sõbranna maha?
Et mõtted Janielt ära saada,
otsustasin luurata hr Withersi ja tema 26 kassi järele.
Kahjuks olid mu ajul teised plaanid.
Kas te teate, miks te kõik mu parimad sõbrad olete?
Miks siis?
Sest te kuulate mu sõna, olete truud
ja ei lähe iialgi tantsutundi.
Ma ei taha truu olla. Sina juhid alati.
Ma tahan tantsida.
Miks sina alati kõike otsustad?
Jah!
Ma ei juhi ju alati. Või juhin?
Järgneksin Janiele suurima rõõmuga kõikjale.
No mitte kuristikku.
Tants on nagu kuristik, kuhu ma ei järgne Janiele.
Tähendab, tants on nagu kuristik, kuhu ma Janiele ei järgne.
See on keeleliselt õige, aga kõlab veidralt.
Tere, Harriet. - Kas saaksin Janiega rääkida?
Ta ei taha vist sinuga rääkida.
Ja pärast su käitumist tantsutunnis ei süüdista ma teda.
Olgu.
Pr Gibbs ei saa mind ja Janiet lahus hoida.
Kaalul on meie sõprus.
Peame asjad selgeks rääkima. Selgitan,
et juhtida on raske, kuid ta saab sellega hakkama.
Oh sa. Ta tantsib tõesti hästi.
Ja ma ei ole teda iial nii õnnelikuna näinud.
Teadsin, mida ma tegema pean, aga see ei meeldinud mulle põrmugi.
Üks, kaks, kolm. Üks, kaks, kolm. Üks, kaks…
Prl Welsch? Käskisin sul ju… - Kõik, mis toimus, oli minu mõte.
Janie ei tahtnud teie tundi rikkuda, mina sundisin teda.
Jessas, mis sul seljas on?
Te peate ta tagasi võtma. - Ei.
Palun. Ta jumaldab tantsimist ja on selles väga hea.
Ma ütlesin ei.
Ma olen kõigeks valmis.
Kõigeks?
Kokkulepet sõlmides ärge nõustuge kunagi sõnaga „kõigeks“.
See on kortsus. Triigi uuesti.
Hea uudis: järgmisel päeval lubas hr Dubois Janie tundi tagasi.
Tšau.
Ma sain hr Dubois' veenmisega päris hästi hakkama, eks ole?
Tähendab, tegelikult tahtsin ma öelda, et see, mis enne juhtus…
Palun vabandust.
Äkki aitab lobast?
Mu käed puutuvad pisikutega kokku.
Arvasin, et vabandamine lahendab kõik.
Aga ehk ei olegi see alati nii.
Tantsuõpilaste esimesel esinemisel
istusin viisakalt publiku hulgas ja, tsiteerides vana head hr Dubois'd,
andusin naudingule, mida pakkus Janie tantsimine.
Kindad on minu triigitud.
Mis viga?
Kahju, et sina ei tantsi.
Tantsutund!
Ainus positiivne asi oli see, et Marion polnudki parim.
Hoopis Janie oli.
Prl Welsch, kas tohib tantsule paluda?
Mis asja?
Janie, mida sa teed?
Võtan Harrieti tantsima.
Ma ei oska. Olen kohutavalt halb.
Lase lihtsalt kordki minul juhtida.
Suurima rõõmuga.
Ei! Prl Welsch, prl Gibbs! Jätke järele!
Prl Welsch! Prl Gibbs!
No vähemalt nad tantsivad.
See on tõsi.
Harriet, sa tallud mu varvastel.
Ütlesin ju, et olen kohutav.
Kuule, ma olen järele mõelnud ja… Ma tahan uue vande anda.
Vanduda, et ei anna enam ühtegi vannet?
Täpselt nii.
Prl Hansen! Mida sa teed?
Hr Whitehead!
Mis seal ikka. Eks laske käia, tantsige. Ainult ärge kindaid käest võtke.
Ole Gollyl oli õigus.
Kui tahad olla kirjanik, pead kõike teadma.
Ja kuigi ma tantsima ei õppinudki,
õppisin midagi paremat:
et parim sõber peab teadma, millal juhtida ja millal järgneda.
Tõlkinud Triin Jürimaa